Betetted a szúnyogriasztót, ugye?
Igen. És a naptejet is.
Oké. És az elsősegélydobozt és az akkumulátorokat?
Nem vagyok amatőr, szívem!
Igen, tudom. Profi kempingező vagy.
Értem. De szeretném, ha fel lennénk készülve,
mert nem lesz bolt a környéken.
Minden megvan, édes!
És segítened kell összeszerelni a napelemes kempingzuhanyt.
- De ott a folyó. - Fürdésre?
Igen, fürdésre.
Miért nézel így rám? Jaj, ne!
- Imádni fogod a kempingzuhanyt! - Istenem!
Hívjuk fel Brie-t, itt még van térerő!
CLOVER-KANYON 30 KILOMÉTER
Szia! Azt hittem, már a kempingben vagytok.
Mindjárt ott vagyunk. Csak előtte fel akartunk hívni.
Tudjuk, hogy holnap lesz a tárgyalás.
Büszkék vagyunk rád, hogy ilyen bátor vagy!
Gondolunk rád.
Nagyon kedvesek vagytok, de jól vagyok.
Kicsit ideges vagyok, de megoldom.
Örülök, hogy Brady melletted van.
Igazából egyedül megyek Sacramentóba.
Hogy érted? Történt valami?
Nem. Nem, csak úgy döntöttem, hogy egyedül megyek.
Biztos? Visszafordulhatunk.
Nem, dehogy! Köszönöm,
de emlékszel, mit mondtam?
Bízz bennem! Azzal segítesz, hogy tudom, jól érzitek magatokat.
Azt hiszem, az menni fog.
Jól van. Üdvözlöm anyát.
Imád a kedvencéről hallani.
Ne aggódj, átadom!
Rendben. Figyelj, megy el a térerő, jelentkezünk, ha visszaértünk!
Szeretlek!
Oké, én is szeretlek!
BRADY: SZÖRNYŰ VOLT AZ ESTE. BESZÉLHETNÉNK?
Jó reggelt !
Beszélgettünk egész éjjel
Jó reggelt, neked is jó reggelt !
- Jó reggelt, sokáig fennmaradni remek ! - Jó reggelt, sokáig fennmaradni remek !
- Neked is jó reggelt ! - Neked is jó reggelt !
Nem tudtam, hogy tudsz énekelni.
Igen, bár én nem nevezném annak.
A gimiben musicalekben szerepeltem a színjátszókörben, ennyi.
Te vagy a színésznő.
Oké. Hadd találjam ki! Egy lányért tetted.
Igazából a gimis drámatanárom, Ms. Farzi miatt.
Életem legjobb négy éve volt.
Arra gondoltam, az Ének az esőben lehetne
a közösségi színház téli bemutatója.
Jelentkezned kellene.
Magam mögött hagytam ezt a világot.
Ugyan, őstehetség vagy!
Tudom, hogy minden páciensed eljönne megnézni.
Pont ettől félek.
- Azt hittem, szabadnapod van. - Igen.
De meg akartalak lepni egy kis friss virággal
és kávéval, mivel Doki sincs délelőtt.
Nincs mára sok páciens,
de ha valami kell, csak hívj fel!
Nem szeretnélek zavarni.
De hiányozni fogsz.
Doki jól van?
Nem mondta, hogy ma nem jön be.
Igen. Kutya baja!
Csak személyes dolga akadt.
- Oké. - Oké.
Helyezze a fejét a keretbe!
Úgy érzem, az injekciók segítenek.
De az elmúlt napokban voltak problémák. Kisebb problémák.
A doktor úr tudni fogja, mi a probléma.
Most nézze a zöld keresztet, és ne pislogjon!
Milyen?
Eddig jó.
Jöhet a bal szem.
Csak…
Ez milyen?
Remek képeink lettek.
Dr. Peterson meg fogja nézni az eredményeket.
Köszönöm!
Szia! Jó reggelt!
Már tudom, miért van hálószoba a bár fölött.
Hé, nem! Nem erről van szó!
Általában van albérlőm, de épp most költözött ki.
Nem ítélkezem.
Valójában tetszik.
Segítenél?
Jó volt az este.
Akkor maradsz reggelire is?
Van egy jó receptem. Panettonés édes bundáskenyér
friss eperrel, mascarponéval.
Kösz, de nem!
Nem igazán eszem reggelit,
vagy bármi is legyen, amit mondtál.
Oké. Figyelj, készíthetek mást is!
Cuki vagy!
Elkések.
Felhívhatlak valamikor?
- Szeretnélek újra látni. - Tudom, hol talállak.
A szexbarlangodban, ami kedvező helyen van, a bár felett.
Nem erről van szó!
Hűha!
Istenem, ez gyönyörű!
Mit mondtam?
Egy lélek sincs itt.
Hogy találtad a helyet?
Emlékszel Bradre?
Brad? Igen. Igen, Brad. Akinek 900 méter magasan szívrohama volt. Emlékszem rá.
Hiszed vagy sem, a kanyon felett tanított engem repülni.
Leginkább, mert távol eső hely, ha lezuhannék.
Mindegy is. Gyere, először pakoljunk ki!
Emlékeztetnél, miért nem hoztuk a lakókocsit?
Sátor nélkül nem kempingezés a kempingezés.
És felfújható matraccal is kempingezés?
Találékonyság!
Ugyan! Nem hagyom, hogy terhes menyasszonyom a földön aludjon.
Látod? Ezért vagyunk jó páros.
Nézz csak ránk! Jó csapat vagyunk.
Van valami a bokorban.
Valószínűleg egy mókus.
Ez nem mókus.
- Csalogassam elő? - Igen.
Az ijesztő mókust?
- Igen. Megtennéd? - Oké.
Minden rendben lesz.
Gyere csak, mókus!
Ó, igen, nagy karmai vannak!
Nincs gond.
Mit mondtam?
Megvagytok!
Oké. Le a földre, Mel! Gyorsan! Bekerítettek minket!
Wyatt, Olivia! Miért zavarjátok ezeket a kedves embereket?
Nagyon sajnáljuk! Egy pillanatig nem figyeltünk oda.
Ugyan, minden rendben! Nincs baj.
Te nem a rendelőben vagy? Virgin Riverben?
Igen, ott dolgoztam. Mel vagyok. Ő Jack.
Jack Sheridan. A bárban már találkoztunk.
Johnny vagyok, ő a férjem, Adrian.
Ismerős voltál. Egy hónapja vittük be Henryt a rendelőbe.
Kedves voltál vele.
Igen, emlékszem rád! Fülgyulladásod volt, ugye?
- Igen. - Igen.
- Meggyógyított? - Igen.
Igen.
Örülök, hogy összefutottunk. És nagyon sajnáljuk!
Ígérem, nem fognak többé zavarni!
Indulás! Észre sem vesztek majd minket!
Oké. Sziasztok!
- Oké. Hoppá! - Bocsánat!
Hűha! Igen.
- Nem olyan békés. - Nem olyan békés. Nem.
Beszív!
És kifúj!
Fej felemel, nyújtózkodunk!
És újra!
Hogyan is segít a gyógyulásban az, hogy pereccé alakulok át?
Azt mondtad, komolyan akarod venni a rehabilitációt.
A jóga bizonyítottan segít az egyensúly és a koncentráció…
Oké. Kinyitom az ajtót.
Jó reggelt! Beugrottam, hogy meghívjalak egy kiruccanásra a fürdőbe a lányokkal.
Jól esne egy kis kényeztetés.
Lydie és Muriel is ott lesz.
Jót tenne neked egy nap a fürdőben, nem gondolod?
Ez attól függ. Brutus is jön?
Nos, ha Jo Ellenre gondolsz, nem tudom, jön-e.
Akkor nem tudom, megyek-e.
Vernon még nem jött vissza, és hála Jo Ellennek,
mindenki tudja, hogy nem tudok vezetni.
- Én elviszlek. - Ez csodálatos!
Ezt megbeszéltük. Délben találkozunk a Kristályfürdőben.
Tudom, hogy a segítőm vagy, de nem tetszik, hogy segítőkész vagy!
Nagyon köszönöm!
Brie!
Mike! Szia! Bocs, nem vettelek észre.
Hogy vagy? A minap rád gondoltam.
- Igen? - Igen.
Hiányoznak a kis titkos akcióink.
Nekem is.
Tudod, mostanában nagyon lefoglal a munka.
Figyelj, megtudtad, ki tette azt a bombát Calvin hajójára?
Nos, az ügy még folyamatban van,
de mivel Calvin meghalt, Brady biztonságban van.
Értem.
Jól vagy?
Igazából nem. Őszintén szólva kész káosz most az életem.
Igen, sok minden jár a fejemben.
Amikor úgy érzem, kész káosz az életem,
ami gyakrabban fordul elő, mint gondolnád…
Na persze!
Ilyenkor arra gondolok, valójában baromira fontos vagyok mások számára.
Igen. Fontos a munkám, számítanak rám,
sok munkával jutottam idáig.
Aztán mindezt hangosan kimondom, méghozzá lelkesen.
- Te is kipróbálhatnád. - Nem, ez kizárt!
Oké. Baromira…
- Baromira… - Baromira fontos vagyok.
- Fontos a munkám. - Fontos a munkám.
- Számítanak rám. - Számítanak rám.
- Sok munkával jutottam idáig. - Sok munkával jutottam idáig.
- Baromira fontos vagyok. - Ez már volt.
- Baromira fontos vagyok! - Oké! Baromira fontos vagyok! Jesszus!
Jobb már?
Igen, kicsit jobban érzem magam.
Oké.
Akkor itt végeztem is.
Szia!
Jól van. Ez így már jó lesz.
Oké. A tűzifa megvan, a sátor áll, mindent kipakoltunk.
Minden a terv szerint halad.
A terv szerint?
Most jöhet egy túra, mielőtt túl meleg lesz.
Aztán lehűtjük magunkat egy kis úszással, utána megebédelünk.
Aztán befejezem a babaruha beszegését.
Csináltál listát is az összes listádról?
Hogy minden rendezett legyen?
Figyelj, sajnos ki kell ábrándítsalak,
ez az egész kempingezés a pihenésről szól,
a lazításról, érted? Csak ússz az árral,
válj eggyé a természettel!
A természet kiszámíthatatlan.
Sziasztok!
Mi a pálya, pajtik?
- Sziasztok! - Nem játszik velünk valaki?
Gyerünk, kölyök! Menj! Meglesz!
- Meglesz! - Menni fog!
Oké, így is jó! Így is jó!
Nyertem!
Adj egy ötöst!
- Ez az! - Hé!
- Ez csalás volt! - Inkább csak apróság.
Nem, igaza van. Nem használhatod a kezed.
- Szívem! Ez csak egy játék. - Szívem! Vannak szabályok,
amiket be kell tartani!
Nyugi, kölyök, majd legközelebb!
Oké. Rajta, futás!
- Gyerünk! - Gyerünk! Rúgd be!
Megesküdtek, hogy nem zavarnak.
Ugyan, semmi gond! Kérlek!
Oké.
Gyerünk! Cselezd ki, Henry!
Ért a gyerekekhez.
Tudom. Jól bánik velük.
Nálunk is úton van egy.
Micsoda? Na ne! Gratulálok!
Köszönjük! Igen, nos,
izgatottak vagyunk.
Készüljetek fel, mert minden megváltozik!
Jackből remek apa lesz. Csak nézz rá!
- Igen. Lehetne a bébiszitterünk. - Igen.
Nyolc éve nem voltunk kettesben.
- Tényleg? - Igen.
Istenem! Akkor menjetek csak, mi figyelünk rájuk!
- Igen? - Igen.
- Micsoda szerencse! - Igen.
Jó lenne túrázni egyet, ugye?
- Igen. - Oké, remek.
Háttörés!
- Szívem! - Igen?
Ők elmennek túrázni egyet, mi addig vigyázunk a kicsikre, jó?
Viccelsz? Életem legjobb napja! Jó szórakozást!
- Köszi! - Szívesen!
- Sietünk. - Ráértek!
- Megígéritek, hogy jól viselkedtek? - Igen!
Nagyon köszönjük!
- Jó szórakozást! - Köszönjük!
Jól van! Verseny a kalózhajóig!
Ez az!
Brie!
Szia!
Brady, mit keresel itt?
Tudom, nem akarod, hogy eljöjjek Sacramentóba,
de ott akarok lenni melletted.
Ez a dögcédula arra emlékeztet engem, hogy bármire képes vagyok.
Remélem, neked is segít.
Ez nagyon kedves gesztus, Brady!
De nem oldja meg a helyzetet.
Ha helyre akarod hozni a dolgot köztünk,
találnod kell egy kiutat.
Szia!
- Szia, Denny! - Korán hazaértél.
- Azt hittem, még a rendelőben vagy. - Úgy döntöttem, szabadnapot veszek ki.
Minden rendben van?
Igen, nem kell aggódnod.
A szobámban leszek, ha kellenék.
Igazából…
Nincs kedved horgászni velem?
De. Megígérted, hogy megtanítasz.
Majd ma megtanítalak. Tíz perc múlva indulunk.
Ezt megbeszéltük.
KRISTÁLYFÜRDŐ
Hope! Hát eljöttél!
Connie, nem mondtad, hogy ő is jön!
Meglepetés!
Nem túl jó meglepetés.
Tudom, hogy mostanában kissé feszült a helyzet, de nem hagyhatjuk,
hogy ilyen semmiségek közénk álljanak!
A varrókörben nem lehetnek elvarratlan szálak.
Mennyi ideig gondolkodtál ezen?
Nos, Connie csak így tudott összehozni minket.
Mind értelmes felnőttek vagyunk. Gondolom, át tudjuk hidalni a problémát.
Muszáj lesz. A nyugdíjas csomagot vettem meg, és nincs visszatérítés.
Mi ez a szag? Mindenhol érzem.
Ez a megfiatalodás illata, kedvesem!
A termálvíznek van egy bizonyos illata.
A megfiatalodás büdös.
Oké, hölgyeim, mindent megterveztem!
Először is, irány a szauna, melegedjünk fel egy kicsit!
Connie néni mindenre gondolt. Hívj, ha kell valami!
Te meg hová mész?
Ha én szenvedek, te is szenvedsz!
Tessék.
Egy sör, két gyökérsör.
Máris adom.
Valaki ma jó kedve van.
Ugyan már! Mindig jó kedvem van.
Nem.
Ez most valami más.
Csak nem kufircoltál valakivel?
Nem akarsz inkább dolgozni?
Ki volt az?
Kérlek! Hagyjuk ezt!
Jól van!
Tegnap este egy tűzoltó bejött egy italra.
Egy tűzoltó? Szép!
Találkozol még vele?
Nos,
szeretnék, de még a számát sem adta meg.
De mosolyogva távozott?
Igen? Akkor te mindent megtettél, barátocskám!
Nem is tudom,
én inkább a hagyományos udvarlás híve vagyok.
Mert le vannak fektetve a szabályok.
De ez most más.
Mintha ő ülne a vezetőülésen.
Akkor dőlj hátra, és élvezd az utazást! Talán még tetszeni is fog.
Segítség! Valaki mentsen meg!
Megmentelek!
Most végzek veletek, piócák!
A leány az enyém!
Jaj, ne!
Wyatt, ne olyan közel az arcához, édesem!
Jaj, ne! Ne! Oké, játsszunk valami mást!
Ne már! Csak jól érzik magukat, igaz?
Igen.
Értem, hogy te vagy a jó zsaru,
de folyton én leszek a rossz zsaru?
Egyikünk sem lesz rossz zsaru.
A gyerekeknek szabályok kellenek.
Igen, de szórakozniuk is kell, igaz?
- Igen. - Rohangálni, játszani.
Igen, de ez bizonyos keretek között is működik, tudod?
- Wyatt, add vissza! - Igen.
Gyerekek! Csak óvatosan!
A könyököm!
Szép dobás!
Tartsd egyenesen! Ne húzd túl gyorsan!
Ez az! Így már jobb.
Jó, hogy itt vagy, Denny!
Jó itt lenni.
Gondolkodsz még az utazáson?
Mostanában nem sokat gondoltam erre.
Gondolom, ez Lizzie miatt van.
Elég jól alakulnak a dolgok köztetek.
Igen.
Még sosem jártam hozzá hasonlóval.
Ezt hogy érted?
Lizzie a mának él.
Lazán. Így én is a jelenre koncentrálok.
Igen.
Tetszik neked, ugye?
Igen. Nagyon is.
Tudod,
Lizzie egy hihetetlen fiatal lány, nagyon szerencsés vagy.
Rendkívül okos lány,
és mindent megtesz azokért, akiket szeret.
Azt látom. Ez az egyik legjobb tulajdonsága.
Nem értem, miért ne lehetne mindkettőt.
Ezt hogy érted?
Nagyszerű élmény beutazni a világot, de még jobb,
ha ezt egy olyan személlyel teszed,
akit szeretsz.
Kezdesz belejönni.
Nem olyan könnyű.
Szép!
Connie néni!
Mi van még a listán?
A következő az iszapfürdő.
Van itt normális dolog is, például manikűr és pedikűr?
Miért olyan jó egy dobozban izzadni?
A szauna által kitágulnak a pórusok.
És feszes lesz tőle a bőröd.
Én a te korodban kezdtem el szaunázni,
az emberek szerint tíz évet letagadhatnék.
Hazudnak.
Jaj, Hope! Ne légy féltékeny!
Bocs, Muriel! Nem akartam goromba lenni.
A betegségem lehet az oka.
Én is szeretek szaunázni.
Csak ez segít a menopauzámon.
Mi az a menopauza? Mindegy. Nem akarom tudni.
Hőhullám, drágám.
A jövőben sok ehhez hasonló dolog vár rád.
Szerencsére még nagyon messze van.
Ugyan! Meglepődnél, hogy repül az idő.
Úgy érzem, tegnap voltam annyi idős, mint most te.
Valahányszor a tükörbe nézek, azt kérdezem:
„Ki bámul vissza rám?”
Tudod, mindig úgy éreztem,
szorosan ragaszkodnom kell a fiatalságomhoz.
Aztán egy nap azt kérdeztem magamtól:
„Miért kínzom magamat?”
Mindenki lehet fiatal.
De nem mindenki olyan szerencsés, hogy megöregedhet.
Tudod, Lydie, igazad van.
Azt kívánom, bár Lilly is itt lenne velünk!
Egy régi póló és egy kis jég mindent megold. Jó hideg.
- Köszönöm! - Hogy van?
Nos, a jó hír az, hogy minden csontja és izma jó helyen van.
De van egy szalagnak nevezett dolog, ami nem ott van, ahol lennie kellene.
De helyre tudom rakni.
- Ne! - Tudom.
Hé, pajti! Tudod,
ő a legjobb nővér az egész világon, vigyázni fog rád.
Wyatt,
van háziállatod?
Tényleg?
Egy Villám nevű cica.
Egy Villám nevű cica! Nagyon klassz neve van!
Akkor ő villámgyors?
Kész is!
Ez gyors volt.
Látod? Megmondtam.
Ez jó volt. Még egyszer!
- Nem! - Nem!
Jól van. Azt hiszem, mára elég lesz ennyi.
Sziasztok!
Helló!
- Csak tartsuk rajta jeget, jó? - Mi történt?
Jól van. Csak egy kis könyökficam.
Rendkívül gyakori sérülés a gyerekeknél.
Sajnálom, kissé eldurvult a játék!
Semmi baj. Balesetek történnek.
Otthon Adrian hagyja, hogy elszabaduljanak.
Ők gyerekek. Néha durván játszanak.
Nem, te hagyod őket vadul játszani.
Hagyom, hogy gyerekek legyenek. Nem ugyanaz.
Te viszont túlaggódod a dolgokat.
Egész jó fogás így elsőnek.
Köszönöm!
Denny,
mondtam már, milyen büszke vagyok rád?
Ilyen tanárral könnyű horgászni.
Nem, nem a horgászatról beszélek.
Tudom, nem könnyű, amin keresztül mész.
De nagyobb méltósággal teszed,
mint bárki más, akit ismerek.
Szeretném, ha ezt tudnád.
Köszönöm!
Bár nem mindig álltam ilyen békésen hozzá.
Amikor az eredmény pozitív lett, nagyon megijedtem.
Még beszélni is nehéz volt róla.
Egyik percben még szakirányt választottam,
aztán hirtelen a hátralévő éveket számolgattam.
Ezért egy időre bezárkóztam.
És csak akkor nyíltam meg újra, amikor idejöttem.
Az érkezésed előtt
azt mondták, lehetséges, hogy elveszítem a látásomat.
Időskori makuladegeneráció.
És nem akartam szembenézni vele.
Úgy tűnik, a kezelés nem elég hatásos az egyik szememnél.
Ezért
már én is számolom a napokat.
Mennyi időm van még a klinikán,
meddig nézhetek a nejem szemébe?
Nagyon sajnálom!
Van más kezelési lehetőség?
Van egy, amit még klinikailag vizsgálnak,
de komoly mellékhatásai lehetnek.
Például tartós vakság.
Szóval
mindegy, hogy kockáztatsz-e,
így vagy úgy, de megvakulsz?
Pontosan.
Csaknem 40 éve látom el a pácienseket.
Úgy értem, ebben a városban mindenki Dokinak hív, az ég szerelmére!
Ha már nem vagyok Doki…
ki a fene vagyok?
Nagyapa.
Az én nagyapám.
Köszönöm!
Köszönöm, unokám!
Ennek tutira bizseregnie kell?
Igen. Ez azt jelenti, hogy működik.
Távoznak a méreganyagok.
És azért fizetünk, hogy ebben feküdjünk?
Igen, így van.
Be kell vallanom, ez egész jó.
Hope McCrea elismeri, hogy jól érzi magát? Jól hallottam?
Igen.
Újra normálisnak érzem magam, mert a barátaimmal vagyok.
Örülünk, hogy jobban vagy, Hope!
Jobban is vagyok.
Egy ideje jógázom, és úgy tűnik, csodákra képes.
A jóga bizonyítottan segít az egyensúly fejlesztésében, és valami másra is jó.
Ez remek, Hope, de ne erőltesd meg magad!
A felépülés időbe telik.
Nem tudtam, hogy orvos vagy, Jo Ellen!
A felépülés remekül halad.
Remélem, így is van.
Igen.
Akkor biztos, hogy gyorsan talpra állsz.
Az egyetlen, ami hátráltatja a felépülésemet, hogy hátba szúrtál
a kicsinyes taktikáddal, és lecseréltél engem Nickre!
Hallucinálsz, Hope! Nem csináltam semmit!
Ismerd be! Aljas áruló vagy!
Olyan nevetséges vagy!
Azért haragszol rám, mert jogosan aggódtam valamiért, és ezt elmondtam a férjemnek!
Egyenesen belehajtottál egy másik autóba!
Ne ess túlzásokba!
Egy apró koccanás volt, te is tudod!
Ráadásul mindenki tudja, hogy Nick évek óta teper a polgármesterségért!
Nem csoda, hogy sárdobáláshoz folyamodtatok!
Ez teljességgel kizárt!
Ha valami úgy néz ki, és olyan illatú, mint a sár,
akkor képzeld, valószínű, hogy az sár!
Hé, mi lenne, ha…
Mi olyan vicces?
Húszéves korom óta nem rúgtak ki sehonnan!
Szerintem az egész nagyon kínos volt!
Felnőtt nők sárral dobálják egymást?
Én nem.
Én egyáltalán nem bántam meg. Egyetlen szót vagy darabka sarat sem bánok!
Ebből elég, Hope!
Ha továbbra is haragudni akarsz rám, nyugodtan!
De az az igazság, hogy nem lett volna szabad volán mögé ülnöd.
Meghalhatott volna valaki.
És aggódom, mert ha ezután is úgy teszel, mintha rendben lennél,
legközelebb talán nem lesz ilyen szerencséd.
Fogynak a tagok a varrókörből.
Nem bírnék elveszíteni még egy barátot.
Nem rád haragszom, Jo Ellen!
A helyzetre haragszom! Azért haragszom, mert segítő kell!
Azért haragszom, mert fizioterápiára kell járnom! Azért haragszom…
mert egy egész város nem hisz bennem!
Azért haragszom, mert lehet, hogy egyetértek velük.
És ha már sosem leszek az, aki voltam?
Az igazat megvallva, Hope,
előtte sem voltál annyira csodás!
Jaj, drágám!
Biztos vagyok benne, hogy amikor túljutsz ezen,
amikor tényleg túljutsz ezen, akkor jobban leszel, mint valaha.
Ez az! Gyertek ide!
Ez a beszéd!
Szia!
Meglepett, hogy felhívtál. Minden rendben?
Nem igazán.
Bajban vagyok.
Nem lep meg.
Jobb, ha tudod, hogy bár Calvin halott, az üzlet megy tovább.
Kiderült, hogy volt egy főnöke,
és a nő még mindig mozgatja a szálakat.
És ezt honnan tudod?
Nevezz ki informátornak, és mindent elmondok!
Értem. Szóval erről van szó?
Oké, Brady,
miért bízzak benned?
Ezt egyszer már végigcsináltuk, emlékszel?
- Razzia a Smaragd Fatelepen. Kudarc. - Igen.
Ezúttal másképp csináljuk.
Oké? Se Kábítószerügyi Hatóság, se FBI, se seriffhivatal.
Csak mi ketten.
Mi magunk csináljuk.
Calvin főnöke egy Melissa Montgomery nevű nő.
Tudom, hogy még mindig drogot csempészik a Smaragd Fatelepen.
Más szóval ugyanazt a szart csinálod,
mint régen. Egy okot mondj, miért ne küldjelek börtönbe!
Mert akkor nem lesz semmid, Mike!
Ezzel csak Melissa malmára hajtanád a vizet.
Mellesleg…
nem tehettem mást.
Ha nem teszem azt, amit mond, Brie-nek baja esik.
Brie is benne van?
Próbáltam ellenállni,
erre betörték Brie ablakát.
Miért nem szóltál, Brady?
Most szólok.
Oké? Most szólok.
Elmondtam pár dolgot Brie-nek, de ha nem mászok ki ebből,
végleg elveszítem.
Igen, az biztos.
Informátornak lenni veszélyes, semmire sincs garancia.
Ugyan, Mike, ezt én is tudom!
Ha valakinek baja esik, az én leszek, nem Brie.
Ő nem ezt érdemli.
Nem, tényleg nem.
Megpróbálhatjuk.
De figyelmeztetlek, semmit sem mondhatsz Brie-nek, oké?
Amíg le nem számolunk Melissával.
Ha egyáltalán sikerül.
Megértettem.
Áll az alku?
Szia!
Kényelmesnek tűnik.
Az is.
Ez mi?
Kakaó?
Extra adag pillecukorral.
- Ahogy szereted. - Ez a kedvencem. Köszönöm!
Szívesen!
Figyelj,
bocsánatkéréssel tartozom!
Elgondolkodtam a jó zsaru, rossz zsaru dolgon.
Igazad van.
Nem volt szép.
De az apám egész gyerekkoromban ilyen volt,
és ezt utáltam.
Érted?
Ezért szeretek kempingezni.
Csak olyankor lehettem önmagam mellette.
Nem akarom, hogy a lányunk így érezzen a jelenlétemben.
Nem fog így érezni, édes!
Nem fog. Nagyszerűen bántál ma a gyerekekkel.
Tényleg.
Igazából kissé ijesztő is, mennyire jó vagy.
Jaj, ugyan!
Talán még nálam is jobb vagy.
- Tényleg? Nem gondolod komolyan. - Nyilván nem!
De most komolyan, édesem!
Figyelj, fantasztikus apa leszel!
Szerintem fontos, hogy legyenek szabályok, de a szabadság is ugyanolyan lényeges.
Igaz?
Nem is tudom. Végső soron
csak az a fontos, hogy szeretjük a kislányunkat.
Tudom.
Azt szeretném, hogy mindig legyen önmaga mellettünk.
Komolyan mondom, fantasztikus apa leszel!
Tényleg.
Szia!
Milyen napod volt?
Hosszú idő óta az egyik legjobb
és legrosszabb nap volt a mai.
Nekem is.
Mesélj el mindent!
- Szia! - Szia!
Most értünk vissza a fürdőből, jó éjt akartam kívánni.
Milyen volt?
Iszapbirkózás lett a vége.
- Kirúgtak minket. - Mi? Komolyan?
Igen. Hihetetlen volt.
Hope és Jo Ellen összevesztek,
aztán sárral dobálták egymást, én meg csak…
- Őrület! - Igen, az volt.
De jól éreztem magam.
Bár túlságosan sok szó esett a lógó mellekről
és egyéb petyhüdt testrészekről. Kiakasztó, hogy egyszer rám is ez vár.
Akkor ne pazaroljuk az időt!
Jól van, emberek! Utolsó kör!
Két tequila lesz.
Jég nélkül.
Vársz valakit?
Ezt kortyolgatni kell.
Minek sietni?
Jó reggelt!
Hallod ezt?
Mit? Mit hallasz?
Pontosan.
Ez a béke és a csend hangja.
Johnny és Adrian reggel elmentek a gyerekekkel.
- Nagy kár! - Miért?
Akkor Jack Sheridan kapitány nincs többé?
Azt nem mondanám.
Tegnap este eloltottad a tábortüzet?
Igen, persze. Még lefekvés előtt.
Biztos?
Jack!
Mi van abban az irányban?
Virgin River.
A feliratot fordította: Krizák Klaudia